पञ्चायतकालमा पनि एकपटक सरकार र निर्वाचन आयोगबीच यस्तै परिस्थिति उत्पन्न भएको थियो । रामराजाप्रसाद सिंह स्नातक निर्वाचन क्षेत्रबाट राष्ट्रिय पञ्चायतमा निर्वाचित नहोऊन् भन्ने राजा महेन्द्रको इसारा हुँदाहुँदै पनि तत्कालीन प्रमुख निर्वाचन आयुक्त पूर्णप्रसाद ’ब्राह्मण’ले उनलाई विजयी घोषित गरिदिए । राजाको चाहनाविपरीत कर्तव्य पूरा गरेकाले उनले राजीनामासमेत गरे । तर, सिंहलाई पराजित घोषणा गर्न चाहेनन् । निर्वाचन आयोगको स्वतन्त्र छवि र साख जोगाउन पनि चौधरीलाई प्रमाणपत्र दिइनुपर्छ । त्यसपछि कानुनी प्रक्रिया पूरा गरेर प्रहरीले मुद्दा चलाइयोस् । रेसम चौधरी अपराधी भएको प्रमाण पुग्यो भने जनताले चुनाव जिताउँदैमा उनी सजायबाट उम्कन पाउँदैनन् ।
